बिबिमबाप

बिबिमबाप कोरिया के पारंपरिक चावल से बनल भोजनन मा से एक मशहूर पकवान ह। इ खाना गरम पकावल चावल के ऊपर तरह-तरह के साग-सब्जी, मसाला, मिर्च के पेस्ट अउर कई बेर अंडा या मांस डालिके बनावल जात ह। खाए से पहिले सब चीज़न के एक साथ अच्छे से मिलावल जात ह।https://www.visitkorea.or.kr

बिबिमबाप मा आमतौर पर पालक, मूली, खीरा, मशरूम, अंकुरित दाना, समुद्री साग अउर तिल के तेल इस्तेमाल होवत ह। ऊपर से खास लाल मिर्च के पेस्ट डारल जात ह, जेसे स्वाद अउर खुशबू दूनो बढ़ जात ह।https://www.korean.go.kr

 नाम के मतलब 
बिबिमबाप नाम दू कोरियन सब्दन से बनल ह। "बिबिम" के मतलब होवत ह मिलावल अउर "बाप" के मतलब होवत ह पकल चावल। यानी इ खाना अलग-अलग चीज़न के एक ठउरे मिलाय के खाए जाए वाला भोजन अहइ।https://www.korean.go.kr

 इतिहास 
बिबिमबाप के जनम कबहुँ भवा, इ बात पक्के तौर पर मालूम नाहीं अहइ। कई इतिहासकारन का मानना ह कि पूजा-पाठ अउर पूर्वजनन के संस्कार के बाद बची चीज़न के एक साथ मिलाय के खाए से इ भोजन चलन मा आवा।https://www.jefjournal.org

गाँवन मा किसान लोग खेती के मौसम मा जल्दी बन जाए वाला खाना खातिर बिबिमबाप पकावत रहेन। शहरन मा बाद मा इ खाना अलग-अलग इलाकन के हिसाब से बदलत चला गवा।https://www.jefjournal.org

राजा-महाराजन के समय मा बिबिमबाप दरबार मा भी परोसल जात रहा, खासकर दिन के भोजन अउर बीच-बीच मा खाए जाए वाला पकवान के रूप मा।https://www.korean.go.kr

 बनावे के तरीका 
सबसे पहिले चावल पकावल जात ह। अलग-अलग सब्जियन के हल्का पकाय के तैयार कीन जात ह। फिर चावल के ऊपर सब्जी सजा के रखी जात ह अउर ऊपर से तिल के तेल अउर मिर्च के पेस्ट डारल जात ह। खाए से पहिले सब चीज़न के अच्छे से मिलावल जात ह।https://www.visitkorea.or.kr

 किस्म 
 जिऑनजु बिबिमबाप
इ किस्म खास स्वाद अउर पारंपरिक तरीका खातिर जानल जात ह। इ मा खास ढंग से पकावल चावल अउर सब्जी इस्तेमाल होवत ह।https://www.jefjournal.org

 डोलसोट बिबिमबाप
इ गरम पत्थर के बरतन मा परोसल जात ह। बरतन इतना गरम रहत ह कि चावल नीचे से कुरकुरा हो जात ह, जऊन स्वाद बढ़ावत ह।https://www.visitkorea.or.kr

 समुद्री मछरी वाला बिबिमबाप
इ किस्म मा कच्ची या हल्की पकावल मछरी इस्तेमाल कीन जात ह। इ ज़्यादातर समुद्र के किनारे वाला इलाकन मा चलन मा अहइ।https://www.jefjournal.org

 सांस्कृतिक मतलब 
कई लोगन का मानना ह कि बिबिमबाप मा इस्तेमाल भवा रंगन के खास मतलब अहइ। हरा रंग सेहत, लाल ताकत, सफेद शांति अउर पीला संतुलन के चिन्ह मानल जात ह। इ खाना कोरियन संस्कृति मा मेल-जोल अउर एकता के प्रतीक समझल जात ह।https://edition.cnn.com/travel

 संदर्भ 

Category:चावल से बनल भोजन
Category:कोरियन खानपान